钦定古今图书集成/理学汇编/文学典/第258卷 > 刘勰文心雕龙 > 《离合作郡姓名字诗》汉·孔融
## 钦定古今图书集成/理学汇编/文学典/第258卷 > 刘勰文心雕龙 > 《离合作郡姓名字诗》汉·孔融

渔父屈节，水潜匿方。〈离鱼字。〉与时进止，出行施张。〈离日字。鱼
日合成鲁。〉吕公矶钓，阖口渭旁。〈离口字。〉九域有圣，无土不王。
〈离或字。口或合成国。〉好是正直，女回于匡。〈离子字。〉海外有截，隼逝
鹰扬。〈当离乙字，恐古文与今文或有不同。合成孔也。〉六翮将奋，羽仪未彰。〈离鬲
字。〉蛇龙之蛰，俾也可忘。〈离虫字。合成融。〉玟琁隐曜，美玉韬光。
〈去玉成文，不须合。〉无名无誉，放言深藏。〈离与字。〉按辔安行，谁谓
路长。〈离扌字。合成举。〉